*1. melléklet Újbarok Községi Önkormányzat Képviselő-testületének a talajterhelési díjról szóló*

*21/2015. (XI. 30.) önkormányzati rendeletéhez*

**A talajterhelési díj mértéke**

**1.** **A talajterhelési díj alapja:** a szolgáltatott vagy egyedi vízbeszerzés esetében a méréssel igazolt felhasznált, vagy mérési lehetőség hiányában az átalány alapján meghatározott víz mennyisége, csökkentve a Fejérvíz Zrt. által alkalmazott 10%-os átalánydíjas locsolási kedvezmény mértékével.

A talajterhelési díj alapja csökkenthető azzal a számlákkal igazolt mennyiséggel, amelyet a kibocsátó szennyvíztárolójából, olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

Amennyiben a közcsatornát év közben helyezik üzembe, a díjfizetési kötelezettség a kibocsátót a közcsatorna üzembe helyezését követő 90. naptól terheli.

Nem terheli díjfizetési kötelezettség azt a kibocsátót, aki külön jogszabályok szerint egyedi szennyvízelhelyezési kislétesítményt, illetve egyedi szennyvíztisztító kisberendezést alkalmaz, és a kibocsátás közvetlen környezetében a kibocsátó által létesített megfigyelő objektumban a talajjal kapcsolatban lévő felszín alatti vízben a kibocsátó által évente vizsgált nitrát-, ammónium-, szulfát-, kloridtartalom egyik komponens tekintetében sem haladja meg 20%-kal a 2005. évben, illetve a közcsatorna üzembe helyezését követő hónapban végzett alapállapot-felmérés keretében mért értékeket.

**2. A talajterhelési díj egységdíja:** 1.200,- Ft/m3

**3. A területérzékenységi szorzó:**

Szár község közigazgatási területe a 27/2004. (XII. 25.) KvVM rendelet melléklete alapján fokozottan érzékeny terület, ezért a környezetterhelési díjról szóló 2003. évi LXXXIX. törvény 3. sz. mellékletében foglaltak alapján a felszín alatti víz állapota szempontjából megállapított területérzékenységi szorzó mértéke: 3,0.

A talajterhelési díj (TTD) mértékét a talajterhelési díj alapja (A), az egységdíj (E), valamint a település közigazgatási területére vonatkozó területérzékenységi szorzó (T) határozza meg.

**4.** **A talajterhelési díj mértékének kiszámítása:**

**TTD = E x A x T**

ahol:

**TTD**: a fizetendő éves talajterhelési díj (Ft),

**E**: egységdíj (Ft/m3)

**A:** a díjfizetési alap (m3)

**T:** a település közigazgatási területére vonatkozó, a felszín alatti víz állapota szempontjából megállapított területérzékenységi szorzó